नई दिल्ली. एअर इंडिया की एक इंटरनेशनल फ्लाइट को महिला क्रू ने ऑपरेट किया। ऐसा करके फ्लाइट ने वर्ल्ड रिकॉर्ड बनाया। ये फ्लाइट 27 फरवरी को सैन फ्रांसिस्को के लिए रवाना हुई थी और 3 मार्च को नई दिल्ली के इंदिरा गांधी एयरपोर्ट लौटी। अचीवमेंट इस मायने में बड़ा है कि फ्लाइट ने पूरी दुनिया का चक्कर लगाया। बोइंग-777-200LR ने प्रशांत महासागर के ऊपर से उड़ान भरी...
- न्यूज एजेंसी की खबर के मुताबिक, एयरक्राफ्ट 777-200LR ने सैन फ्रांसिस्को जाने के लिए प्रशांत महासागर के ऊपर से उड़ान भरी।
- एअर इंडिया ने बताया कि लौटते वक्त फ्लाइट अटलांटिक महासागर के ऊपर से होकर आई। लिहाजा, फ्लाइट ने दुनिया का चक्कर लगा लिया।
- एअर इंडिया के स्पोक्सपर्सन ने बताया कि गिनीज बुक ऑफ वर्ल्ड रिकॉर्ड्स और लिम्का बुक ऑफ रिकॉर्ड्स के लिए अप्लाई किया जा चुका है।
- बता दें कि 8 मार्च को इंटरनेशनल वुमन्स डे के मौके पर एअर इंडिया ने डोमेस्टिक और इंटरनेशनल रूट्स पर महिलाओं के ऑपरेशन वाली फ्लाइट भेजने की प्लानिंग की गई है।
फ्लाइट ऑपरेशन में केवल महिलाएं
- इस फ्लाइट में केवल पायलट और केबिन क्रू ही नहीं, बल्कि चेक-इन, ग्राउंड हैंडलिंग स्टाफ और इंजीनियर भी महिलाएं ही थीं।
- यही नहीं, फ्लाइट को आने-जाने की परमिशन देने वाले एयर ट्रैफिक कंट्रोल (एटीसी) में भी उस वक्त महिलाएं ही थीं।
पैसिफिक के ऊपर से ऑपरेट करने वाला पहला भारतीय कैरियर है एअर इंडिया
- एअर इंडिया ऐसा पहला भारतीय कैरियर है, जो पैसिफिक ओशन के ऊपर से फ्लाइट ऑपरेट करता है।
- यहां से प्लेन ले जाने पर 3 घंटे कम लगते हैं।
hin_Deva bho_Deva awa_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva